-Այո՛: Ճակատագրի բերումով մեր պատմության մեջ գերիշխող են եղել պատերազմական ժամանակաները: Եվ հայ մայրը օրորոցայինների տեքստերում երգել է նաև այդ մասին. կարևորել է հայրենի տունը, մշակույթը, լեզուն պահպանելու գաղափարը և երգի միջոցով այդ արժեքները պատգամել սերնդին: Եթե արու զավակները տան թագավորներն էին, ապա աղջիները շատ օրորոցայիններում գովերգվում են որպես թագուհիներ: Ժողովրդական օրորոցայիններում տեղ են գտել նաև եկեղեցու, սրբերի, Խաչի, Ավետարանի, Մարիամ Աստվածածնի ,Մկրտության ծեսի հետ կապված պատկերներ, որոնց շնորհիվ միջանկյալ կապ էր ստեղծվում ժողովրդի և Աստծո միջև: Օրինակ.